Kalvskinnsgata

Kalvskinnsgata er en gate ved Kalvskinnet i Midtbyen i Trondheim som går nordover fra Elvegata og frem til Kongens gate, hvor den fortsetter som gangveg. Gaten er enveiskjørt mellom Elvegata og Erling Skakkes gate, men fungerer som både gjennomfartsvei og adkomstvei til gatens adresser og tilstøtende gater.

Gaten fikk sitt navn i 1868 og ble oppkalt etter strøket hvor den ligger. Kalvskinnsgata er preget av murgårder fra begynnelsen av 1900-tallet, med unntak av blant annet Gunnerusbiblioteket og Weibyegården. I sistnevnte tregård har Kong Carl Johans arbeidsstiftelse tilholdssted. Langs Kalvskinnsgata i kvartalet mellom Erling Skakkes gate og Hans Hagerups gate ligger Museumsplass, som har fått sitt navn etter Vitenskapsmuseet like ved.

Partiet fra Gangbrua ved Nidelva og opp mot Elvegata er en gangvei som går under navnet Gangbrubakken og som tidligere var regnet som en del av Kalvskinnsgata, men som nå har adresser som er matrikulert til Elvegata.

Bygninger og annet langs Kalvskinnsgata 
 1b: Gunnerusbiblioteket, Norges eldste vitenskapelige bibliotek.
 2: Weibyegården med Kong Carl Johans arbeidsstiftelse
 3: Murgård i jugendstil oppført i 1909, arkitekt Johan Osness.

Referanser

Litteratur 

Veier i Trondheim
Kalvskinnet